РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

22 Број 06-2/195-12

1. октобар 2012. године

Б е о г р а д

ЗАПИСНИК

СА 20. СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 27. СЕПТЕМБРА 2012. ГОДИНЕ

Седница је почела у 19,00 часова.

Седницом је председавао Зоран Бабић, председник Одбора.

Седници су присуствовали чланови Одбора: Катарина Ракић, Милисав Петронијевић, Владимир Илић и Момо Чолаковић

Седници су присуствовали заменици одсутних чланова Одбора: Зоран Антић, заменик Гојка Радића, Зоран Касаловић, заменик Бранка Ружића, Зоран Васић, заменик Петра Петровића и Бранислав Блажић (заменик Јоргованке Табаковић којој је престао мандат народног посланика).

Седници нису присуствовали чланови Одбора: Гојко Радић, Ненад Константиновић, Миодраг Ђидић, Борис Ранковић, Јанко Радаковић, Бранко Ружић, Дејан Михајлов, Бојан Ђурић, Петар Петровић и Олгица Батић.

На предлог председника Одбора, једногласно је усвојен следећи

Д н е в н и р е д:

1. Разматрање Одлуке Републичке изборне комисије 02 Број: 013-1339/12 од 27. септембра 2012. године о додели мандата народног посланика ради попуне упражњеног посланичког места у Народној скупштини;

2. Разно.

**Прва тачка дневног реда**: Разматрање Одлуке Републичке изборне комисије 02 Број: 013-1339/12 од 27. септембра 2012. године о додели мандата народног посланика ради попуне упражњеног посланичког места у Народној скупштини

Председник Одбора је упознао чланове и заменике чланова Одбора са садржином Одлуке Републичке изборне комисије 02 Број: 013-1339/12 о додели мандата народног посланика ради попуне упражњеног посланичког места у Народној скупштини и уверења о избору народног посланика Карољ Чизика.

Дискусије није било.

Одбор је, на предлог председника, једногласно усвојио и Народној скупштини поднео следећи

И З В Е Ш Т А Ј

Одбор је констатовао да је престанком мандата народном посланику Ненаду Чанку, изабраном са Изборне листе ИЗБОР ЗА БОЉИ ЖИВОТ – БОРИС ТАДИЋ, остало упражњено посланичко место у Народној скупштини Републике Србије, у складу са одредбом члана 88. Закона о избору народних посланика.

Када народном посланику мандат престане пре истека времена на које је изабран, мандат се додељује кандидату са исте изборне листе са које је био изабран народни посланик, на начин утврђен у члану 92. Закона о избору народних посланика.

Одбор је, поступајући у складу са одредбама члана 199. Пословника Народне скупштине, извршио увид у Одлуку Републичке изборне комисије и уверење о избору народног посланика Карољ Чизика, изабраног са Изборне листе ИЗБОР ЗА БОЉИ ЖИВОТ – БОРИС ТАДИЋ, и утврдио да су подаци о избору народног посланика истоветни са подацима из Одлуке Републичке изборне комисије, чиме су се стекли услови за потврђивање мандата именованом народном посланику.

Одбор предлаже да Народна скупштина, одмах по пријему овог извештаја, констатује потврђивање мандата новоизабраном народном посланику Карољу Чизику.

За известиоца Одбора на седници Народне скупштине одређен је Зоран Бабић, председник Одбора.

**Друга тачка дневног реда**: Разно

У оквиру ове тачке дневног реда није било питања нити предлога.

\*\*\*

Седница је завршена у 19,05 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

Светлана Дедић Зоран Бабић